รัฐบาลไทย-ข่าวทำเนียบรัฐบาล-พสกนิกรไทยทั่วประเทศ ร่วมทำกิจกรรมจิตอาสาบำเพ็ญสาธารณประโยชน์และบำเพ็ญสาธารณกุศล เพื่อเป็นการเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม
วันศุกร์ที่ 28 กรกฎาคม 2566
28/07/2566
พสกนิกรไทยทั่วประเทศ ร่วมทํากิจกรรมจิตอาสาบําเพ็ญสาธารณประโยชน์และบําเพ็ญสาธารณกุศล เพื่อเป็นการเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม
พสกนิกรไทยทั่วประเทศ ร่วมทํากิจกรรมจิตอาสาบําเพ็ญสาธารณประโยชน์และบําเพ็ญสาธารณกุศล เพื่อเป็นการเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2566
วันนี้ (28 ก.ค. 66) นายสุทธิพงษ์ จุลเจริญ ปลัดกระทรวงมหาดไทย เปิดเผยว่า เนื่องในโอกาสมหามงคลเฉลิมพระชนมพรรษา 71 พรรษา พระบาทสมเด็จพระปรเมนทรรามาธิบดีศรีสินทรมหาวชิราลงกรณ มหิศรภูมิพลราชวรางกูร กิติสิริสมบูรณอดุลยเดช สยามินทราธิเบศรราชวโรดม บรมนาถบพิตร พระวชิรเกล้าเจ้าอยู่หัว 28 กรกฎาคม 2566 พสกนิกรไทยทั่วประเทศ ได้ร่วมทํากิจกรรมจิตอาสาบําเพ็ญสาธารณประโยชน์และบําเพ็ญสาธารณกุศล เพื่อแสดงความจงรักภักดีและสํานึกในพระมหากรุณาธิคุณ อาทิ
1. กรุงเทพมหานคร ที่บริเวณศาลาว่าการกระทรวงมหาดไทย เขตพระนคร นายวัชรเดช เกียรติชานน ที่ปรึกษาด้านการปกครอง กระทรวงมหาดไทย เป็นประธานกิจกรรมจิตอาสาบําเพ็ญสาธารณประโยชน์และบําเพ็ญสาธารณกุศล ทําความสะอาด ปรับปรุงภูมิทัศน์ พัฒนาสถานที่ราชการ เพื่อเป็นการเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2566 โดยมี ผู้บริหาร ข้าราชการ พนักงาน เจ้าหน้าที่ในสังกัดกระทรวงมหาดไทย และประชาชนจิตอาสา ร่วมกิจกรรม
2. จังหวัดราชบุรี ที่วัดอัมพวนาราม อําเภอบ้านโป่ง นายรณภพ เหลืองไพโรจน์ ผู้ว่าราชการจังหวัดราชบุรี เป็นประธานกิจกรรมจิตอาสาพัฒนาคูคลอง ปลูกต้นไม้ และปล่อยปลาลงสู่แหล่งน้ําธรรมชาติ เพื่อบําเพ็ญสาธารณประโยชน์และบําเพ็ญสาธารณกุศล เฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2566 โดยมี หัวหน้าส่วนราชการ หัวหน้าหน่วยงานทั้งภาครัฐและเอกชน และประชาชนจิตอาสา ร่วมกิจกรรม
3. จังหวัดอุตรดิตถ์ ที่คลองทหาร ตําบลในเมือง อําเภอพิชัย นายสมหวัง พ่วงบางโพ ผู้ว่าราชการจังหวัดอุตรดิตถ์ เป็นประธานกิจกรรมจิตอาสาพัฒนาคูคลอง ปลูกต้นยางนา และทํากิจกรรมพัฒนาคูคลอง ปรับภูมิทัศน์ กําจัดผักตบชวา เพื่อบําเพ็ญสาธารณประโยชน์และบําเพ็ญสาธารณกุศล เฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2566 โดยมี รองผู้ว่าราชการจังหวัดอุตรดิตถ์ หัวหน้าส่วนราชการ ข้าราชการ ผู้บริหารองค์กรปกครองส่วนท้องถิ่น ผู้นําท้องที่ และประชาชนจิตอาสา ร่วมกิจกรรม
4. จังหวัดน่าน ที่ลานกีฬาบ้านน้ําครกใหม่เกาะสวรรค์ ตําบลกองควาย อําเภอเมืองน่าน นายวิบูรณ์ แววบัณฑิต ผู้ว่าราชการจังหวัดน่าน เป็นประธานกิจกรรมจิตอาสาบําเพ็ญสาธารณประโยชน์และบําเพ็ญสาธารณกุศล ร่วมกันทําความสะอาด เก็บขยะบริเวณโดยรอบหนองน้ําครกใหม่ ปลูกต้นไม้ ปลูกหญ้าแฝก ปล่อยพันธุ์สัตว์น้ํา และรณรงค์กําจัดลูกน้ํายุงลาย และกําจัดยุงตัวแก่ ป้องกันการระบาดของโรคไข้เลือดออกในพื้นที่ เพื่อเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2566 โดยมี นายชัยนรงค์ วงศ์ใหญ่ รองผู้ว่าราชการจังหวัดน่าน หัวหน้าส่วนราชการ และจิตอาสา ร่วมกิจกรรม
5. จังหวัดกาฬสินธุ์ ที่หนองไชยวาน ตําบลกาฬสินธุ์ อําเภอเมืองกาฬสินธุ์ นายศุภศิษย์ กอเจริญยศ ผู้ว่าราชการจังหวัดกาฬสินธุ์ เป็นประธานเปิดกิจกรรมจิตอาสาพัฒนาคูคลอง ปล่อยพันธุ์ปลาจํานวน 30,000 ตัว ลงแหล่งน้ําสาธารณะหนองไชยวาน เพื่อเป็นแหล่งอาหารโปรตีนของชาวบ้าน ร่วมกันปลูกต้นไม้บริเวณโดยรอบและทําความสะอาดหนองน้ําสาธารณะหนองไชยวาน เพื่อบําเพ็ญสาธารณประโยชน์และบําเพ็ญสาธารณกุศล เฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2566 โดยมี นายธวัชชัย รอดงาม นายปราชญา อุ่นเพชรวรากร นายสําเริง ม่วงสังข์ รองผู้ว่าราชการจังหวัดกาฬสินธุ์ นายกองค์การบริหารส่วนจังหวัดกาฬสินธุ์ นายกเทศมนตรีเมืองกาฬสินธุ์ หัวหน้าส่วนราชการ ข้าราชการ ทหาร ตํารวจ นักเรียน และจิตอาสา ร่วมกิจกรรม
6. จังหวัดนนทบุรี ที่วัดราษฎร์ประครองธรรม ตําบลเสาธงหิน อําเภอบางใหญ่ นายสุธี ทองแย้ม ผู้ว่าราชการจังหวัดนนทบุรี เป็นประธานกิจกรรมจิตอาสาบําเพ็ญสาธารณประโยชน์และบําเพ็ญสาธารณกุศล ร่วมปล่อยพันธุ์ปลาจํานวน 200,000 ตัว เพื่อเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2566 โดยมี หัวหน้าส่วนราชการ ผู้บริหารองค์กรปกครองส่วนท้องถิ่น ข้าราชการ และประชาชนจิตอาสา ร่วมกิจกรรม
7. จังหวัดเพชรบุรี ที่ป่าชุมชนบ้านหนองประดู่ (บริเวณเชิงเขาอีโก้) ตําบลหนองชุมพล อําเภอเขาย้อย นายณัฏฐชัย นําพูลสุขสันติ์ ผู้ว่าราชการจังหวัดเพชรบุรี เป็นประธานกิจกรรมจิตอาสาบําเพ็ญสาธารณประโยชน์และบําเพ็ญสาธารณกุศล ปลูกต้นรวงผึ้งและต้นจามจุรี จํานวน 410 ต้น เฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2566 โดยมี หัวหน้าส่วนราชการ ผู้บริหารองค์กรปกครองส่วนท้องถิ่น ข้าราชการ และประชาชนจิตอาสา ร่วมกิจกรรม
8. จังหวัดพิจิตร ที่บริเวณคลองบ้านไร่ อําเภอสามง่าม นายสิงหราช วงษ์เสงี่ยม รองผู้ว่าราชการจังหวัดพิจิตร พร้อมด้วย นางกานต์สินี วงษ์เสงี่ยม รองนายกเหล่ากาชาดจังหวัดพิจิตร นําข้าราชการ และประชาชนจิตอาสา ร่วมกิจกรรมจิตอาสาพัฒนาคูคลอง ร่วมกันทําความสะอาดคลองบ้านไร่ ด้วยการนําผักตบชวาขึ้นจากคลอง และนําไปแปรสภาพต่อยอดทําเป็นปุ๋ยหมัก ร่วมกันปลูกต้นไม้ ปล่อยพันธุ์ปลาลงในแหล่งน้ํา และทําความสะอาดบริเวณโดยรอบ เพื่อบําเพ็ญสาธารณประโยชน์และบําเพ็ญสาธารณกุศล เฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2566
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า การทํากิจกรรมจิตอาสาบําเพ็ญสาธารณประโยชน์และบําเพ็ญสาธารณกุศล โดยร่วมแรงร่วมใจกัน “ทําความดีด้วย...หัวใจ” เป็นการแสดงความสํานึกในพระมหากรุณาธิคุณที่ปวงชนชาวไทยมีต่อพระองค์ท่านอย่างหาที่สุดมิได้ และเป็นการขับเคลื่อนโครงการจิตอาสาพระราชทาน ภายใต้พระปรมาภิไธย จึงขอเชิญชวนพี่น้องประชาชนคนไทยทั่วประเทศ ร่วมกิจกรรมอาสาพัฒนา หรือปฏิบัติบูชาด้วยการทําความดี ปฏิบัติศาสนกิจตามศาสนา เพื่อเฉลิมพระเกียรติพระบาทสมเด็จพระเจ้าอยู่หัว ที่ทรงเป็นมิ่งขวัญของปวงชนชาวไทย ทั้งนี้ ขอเชิญชวนประชาชนร่วมลงนามถวายพระพร พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา วันที่ 28 กรกฎาคม 2566 ผ่านระบบออนไลน์ ที่เว็บไซต์หน่วยราชการในพระองค์ https://wellwishes.royaloffice.th